 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 www.gov.si

|  |
| --- |
| Številka: IPP 007-403/2021/24 |
| Ljubljana, 23. 9. 2021 |
| EVA 2021-1711-0050 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Predlog Uredbe o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva |
| 1. Predlog sklepov vlade: |
| EVA: 2021-1711-0050Številka: Datum: Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in [55/17](http://www.uradni-list.si/1/objava.jsp?sop=2017-01-2521)) je Vlada Republike Slovenije na … seji … pod točko … sprejela naslednji S K L E P :Vlada Republike Slovenije izda Uredbo o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva ter jo objavi v Uradnem listu Republike Slovenije.Mag. Janja Garvas Hočevarv. d. generalnega sekretarjaPriloga: – besedilo predloga uredbe.Prejmejo:* ministrstva in vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:*** Nataša Potočnik, generalna direktorica Direktorata za migracije.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| **/** |
| **4. Predstavniki vlade, ki bodo sodelovali pri delu državnega zbora:** |
| – Aleš Hojs, minister za notranje zadeve,– dr. Božo Predalič, državni sekretar na Ministrstvu za notranje zadeve,– Nataša Potočnik, generalna direktorica Direktorata za migracije na Ministrstvu za notranje zadeve. |
| 5. Kratek povzetek gradiva: |
| Predlog uredbe spreminja veljavno Uredbo o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva zunaj azilnega doma ali njegove izpostave (Uradni list RS, št. 35/17) na podlagi Zakona o spremembah in dopolnitvah Zakona o mednarodni zaščiti (Uradni list RS, št. 54/21). Predlog uredbe določa podrobnejši način izvajanja pooblastila zakonitega zastopnika, način medsebojnega sodelovanja zakonitega zastopnika mladoletnika brez spremstva, Urada Vlade Republike Slovenije za oskrbo in integracijo migrantov, Ministrstva za notranje zadeve, krajevno pristojnega centra za socialno delo in ustanove, v kateri je mladoletnik brez spremstva nastanjen, pri izvajanju skrbi za osebnost, pravice in koristi mladoletnika brez spremstva. Prav tako določa podrobnejši način zagotavljanja ustrezne nastanitve, oskrbe in obravnave mladoletnika brez spremstva ter podrobnejšo vsebino, način izvedbe, obrazce potrdil, trajanje usposabljanja zakonitih zastopnikov mladoletnikov brez spremstva, način povrnitve stroškov usposabljanja ter način oblikovanja in vodenja seznama zakonitih zastopnikov mladoletnikov brez spremstva.Bistvene spremembe novega predloga uredbe urejajo:- obveščanje centra za socialno delo o potrebi po imenovanju skrbnika;- obveščanje policije v primeru izginotja mladoletnika brez spremstva;- uvedbo obdobnega usposabljanja;- izdajo potrdila o opravljenem usposabljanju v elektronski obliki;- komunikacijske veščine kot del usposabljanja; - način oblikovanja in vodenja seznama zakonitih zastopnikov.Rok za uveljavitev uredbe je 9. november 2021. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Predlog uredbe ne prinaša novih finančnih posledic. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MNZ | 1711-15-0001 Azil in migracije | 140002 AMIF EU udeležba140003 AMIF SLO udeležba | 63 000 EUR | 63 000 EUR |
| UOIM | 1542-18-0001Oskrba in integracija migrantov | 180009Oskrba in integracija migrantov | 652 935,40 EUR | 710 000 EUR |
| SKUPAJ | **715 935,40 EUR** | 773 000 EUR |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.
 |
|  Bistveni predlogi in pripombe, ki niso bili upoštevani. | / |
| **9. Predstavitev sodelovanja javnosti:** |  |
| Gradivo je bilo predhodno objavljeno na spletni strani predlagatelja: | NE |
| Vsebina gradiva je bila po oceni predlagatelja v usklajevanje poslana vsem relevantnim institucijam.Predlog uredbe je bil v usklajevanje poslan nevladnim organizacijam (CNVOS) in UNHCR. Od CNVOS nismo prejeli odgovora. UNHCR pa na predlog ni imel pripomb, ocenil ga je kot dobro in celovito pripravljenega. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Aleš Hojs minister |  |

EVA: 2021-1711-0050

Številka:

Datum:

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in [55/17](http://www.uradni-list.si/1/objava.jsp?sop=2017-01-2521)) je Vlada Republike Slovenije na … seji … pod točko … sprejela naslednji

S K L E P :

Vlada Republike Slovenije izda Uredbo o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva ter jo objavi v Uradnem listu Republike Slovenije.

Mag. Janja Garvas Hočevar

v. d. generalnega sekretarja

Priloga:

– besedilo predloga uredbe.

Prejmejo:

* ministrstva in vladne službe.

**PREDLOG**

**(EVA 2021-1711-0050)**

Na podlagi četrtega odstavka 16. člena in četrtega odstavka 18. člena Zakona o mednarodni zaščiti (Uradni list RS, št. 16/17 – uradno prečiščeno besedilo in 54/21) Vlada Republike Slovenije izdaja

**UREDBO**

**o načinu izvajanja zakonitega zastopanja mladoletnikov brez spremstva ter načinu**

**zagotavljanja ustrezne nastanitve, oskrbe in obravnave mladoletnikov brez spremstva**

**1. člen**

**(vsebina)**

Ta uredba določa:

– način izvajanja pooblastila zakonitega zastopnika mladoletnika brez spremstva (v nadaljnjem besedilu: zakoniti zastopnik),

– način medsebojnega sodelovanja zakonitega zastopnika, urada Vlade Republike Slovenije, pristojnega za oskrbo migrantov (v nadaljnjem besedilu: urad), ministrstva, pristojnega za notranje zadeve, krajevno pristojnega centra za socialno delo (v nadaljnjem besedilu: center) in ustanove, v kateri je mladoletnik brez spremstva nastanjen, pri izvajanju skrbi za osebnost, pravice in koristi mladoletnika brez spremstva (v nadaljnjem besedilu: mladoletnik),

– način zagotavljanja ustrezne nastanitve, oskrbe in obravnave mladoletnika,

– način oblikovanja in vodenja seznama zakonitih zastopnikov, ki ga vodi ministrstvo, pristojno za družino in socialne zadeve,

– vsebino, način izvedbe in trajanje usposabljanja kandidatov za zakonite zastopnike ter obrazce potrdil o usposobljenosti za zakonitega zastopnika,

– način povrnitve stroškov usposabljanja uradu ob zavrnitvi zastopanja.

**2. člen**

**(način izvajanja pooblastila)**

(1) Zakoniti zastopnik zastopa mladoletnika tako in v tolikšnem obsegu, kot je določeno v Zakonu o mednarodni zaščiti (Uradni list RS, št. 16/17 – uradno prečiščeno besedilo in 54/21; v nadaljnjem besedilu: zakon).

(2) Zakoniti zastopnik se pri vsakem pomembnejšem opravilu in odločitvah, ki zadevajo mladoletnika, posvetuje z njim, pri čemer upošteva njegovo mnenje v skladu z njegovo starostjo, zrelostjo in razvojnimi zmogljivostmi.

(3) Zakoniti zastopnik mladoletnika primerno in redno obvešča o izvedenih dejavnostih.

(4) Če mladoletnik zakonito zastopanje potrebuje tudi na področju, ki ga pooblastilo iz tretjega odstavka 16. člena zakona ne zajema, se mu za to imenuje skrbnik v skladu z zakonom, ki ureja družinska razmerja. V takih primerih organ, ki vodi postopek v primeru iz prejšnjega stavka, nemudoma obvesti center.

(5) Zakoniti zastopnik lahko hkrati zastopa največ tri mladoletnike. Kadar ni mogoče zagotoviti zakonitega zastopanja za vsakega mladoletnika, ki to potrebuje, lahko zakoniti zastopnik izjemoma hkrati zastopa največ pet mladoletnikov.

**3. člen**

**(medsebojno sodelovanje)**

(1) Medsebojno sodelovanje zakonitega zastopnika, urada, ministrstva, pristojnega za notranje zadeve, centra in ustanove, v kateri je mladoletnik nastanjen, mora biti usmerjeno v zagotovitev največje mladoletnikove koristi. Zakoniti zastopnik, urad, ministrstvo, pristojno za notranje zadeve, center in ustanova, v kateri je mladoletnik nastanjen, drug drugega redno obveščajo o vseh pomembnih dejstvih oziroma izvedenih dejavnostih, ki zadevajo mladoletnika.

(2) Urad in ustanove, v katerih so nastanjeni mladoletniki, zakonitemu zastopniku in centru v skladu s hišnim redom ustanove, v kateri je posamezen mladoletnik nastanjen, in razporedom dejavnosti omogočijo dostop do mladoletnika.

(3) Ob izginotju mladoletnika ustanova, v kateri je ta nastanjen, o tem nemudoma obvesti policijo, zakonitega zastopnika in urad, ta pa o tem nemudoma obvesti ministrstvo, pristojno za notranje zadeve. Policija uporabi vsa razpoložljiva sredstva in postopke za iskanje pogrešanega mladoletnika.

**4. člen**

**(nastanitev, oskrba in obravnava mladoletnikov)**

(1) Postopek nastanitve mladoletnika se izvede ob sodelovanju urada, zakonitega zastopnika in centra.

(2) Mladoletniku se zagotavlja pravica do tolmača, če je to potrebno za razumevanje postopka iz prejšnjega odstavka ali za zagotavljanje primerne oskrbe in obravnave.

**5. člen**

**(javni poziv kandidatom za zakonite zastopnike)**

(1) Ministrstvo, pristojno za družino in socialne zadeve, po potrebi objavi javni poziv za pridobivanje kandidatov za zakonite zastopnike.

(2) Ministrstvo, pristojno za družino in socialne zadeve, kandidate za zakonite zastopnike, ki izpolnjujejo pogoje, kot jih za skrbnika določa zakon, ki ureja družinska razmerja, povabi na razgovor, na katerem se dodatno preveri izpolnjevanje pogojev za zakonitega zastopnika. Po opravljenih razgovorih so izbrani kandidati povabljeni na usposabljanje za zakonite zastopnike. Kandidate, ki niso izbrani, ministrstvo, pristojno za družino in socialne zadeve, o tem obvesti.

**6. člen**

**(usposabljanje)**

(1) Usposabljanje kandidatov za zakonite zastopnike traja 40 ur (16 ur teoretičnega dela in 24 ur praktičnega dela). Po opravljenem usposabljanju Fakulteta za socialno delo Univerze v Ljubljani kandidatu izda potrdilo o usposobljenosti za zakonitega zastopnika na obrazcu iz Priloge 1, ki je sestavni del te uredbe. Ministrstvo, pristojno za družino in socialne zadeve, na podlagi izdanega potrdila kandidata vpiše na seznam zakonitih zastopnikov.

(2) Zakoniti zastopnik mora vsaka tri leta od uvrstitve na seznam zakonitih zastopnikov opraviti obdobno usposabljanje, ki traja osem ur. Na to ga povabi ministrstvo, pristojno za družino in socialne zadeve. Fakulteta za socialno delo Univerze v Ljubljani zakonitemu zastopniku po opravljenem obdobnem usposabljanju izda potrdilo na obrazcu iz Priloge 2, ki je sestavni del te uredbe.

(3) Potrdili iz prvega in drugega odstavka tega člena Fakulteta za socialno delo Univerze v Ljubljani izda v fizični in elektronski obliki.

**7. člen**

**(program usposabljanja)**

(1) Usposabljanje in obdobno usposabljanje iz prejšnjega člena obsegata družinsko pravo, socialno delo, psihologijo, varstvo človekovih pravic in temeljnih svoboščin ter azilno pravo.

(2) Usposabljanje s področja družinskega prava zajema naslednje sklope:

– skrbništvo,

– rejništvo,

– varstvo otrokovih pravic.

(3) Usposabljanje s področja socialnega dela zajema naslednje sklope:

– zakonodaja o socialnem varstvu v Republiki Sloveniji,

– spretnosti v socialnem delu z upoštevanjem načela največje otrokove koristi,

– medkulturne, rasne in verske značilnosti (delovanje verstev oziroma vpliv okolja na posameznika, kulturne in religiozne posebnosti, kulturni šok),

– razvoj medkulturnih kompetenc pri zagovorništvu otrok (samozavedanje lastnega sistema vrednot, spopadanje s stereotipi, prilagodljivost),

– načela dobre prakse pri delu z mladoletniki,

– komunikacijske veščine,

– temeljni standardi za zakonite zastopnike mladoletnikov.

(4) Usposabljanje s področja psihologije zajema naslednje sklope:

– razvojna psihologija (odraščanje v povezavi z izgradnjo in izgubo identitete, vplivi okolja, otrokove temeljne potrebe, motivacija, čustvovanje),

– značilnosti mladoletnikov,

– delo z otrokom (vzpostavljanje zaupnega odnosa, način pogovora z otrokom, posttravmatski sindrom, izpostavljenost otrok tveganjem in nevarnostim).

(5) Usposabljanje s področja varstva človekovih pravic in temeljnih svoboščin ter azilnega prava zajema naslednje sklope:

– splošno o varstvu človekovih pravic in temeljnih svoboščin,

– mednarodna zaščita kot človekova pravica,

– zakonodaja Evropske unije o mednarodni zaščiti,

– pravni okvir mednarodne zaščite v Republiki Sloveniji,

– splošna načela zakona, ki ureja splošni upravni postopek,

– trgovina z ljudmi: dejavniki tveganja ter strategije preprečevanja in spoprijemanja.

**8. člen**

**(seznam zakonitih zastopnikov)**

(1) Ministrstvo, pristojno za družino in socialne zadeve, vodi seznam zakonitih zastopnikov (v nadaljnjem besedilu: seznam), na katerega uvrsti prejemnike potrdila o usposobljenosti. Seznam ter vsako spremembo seznama pošlje centru. Na seznamu se vodijo naslednji podatki zakonitih zastopnikov: ime in priimek, datum rojstva, naslov, telefonska številka in elektronski naslov.

(2) Urad, ministrstvo, pristojno za notranje zadeve, ministrstvo, pristojno za družino in socialne zadeve, center ter ustanova, v kateri je mladoletnik nastanjen, se medsebojno redno obveščajo o dejstvih za izbris s seznama zakonitega zastopnika, kot so določena v zakonu.

**9. člen**

**(podpora pri izvajanju zakonitega zastopništva)**

(1) Center zakonitim zastopnikom zagotavlja vso potrebno strokovno pomoč in podporo pri izvajanju zakonitega zastopništva.

(2) Urad v sodelovanju s pristojnimi organi pripravi potrebna gradiva in informacije, ki so v podporo zakonitim zastopnikom pri izvajanju njihovih nalog. To vključuje:

– pripravo gradiva z otrokom prijaznimi informacijami o pravicah mladoletnika, obsegu zakonitega zastopništva, nalogah, omejitvah in dostopu do zakonitega zastopnika, storitvah, ki so mu na voljo za podporo in pomoč, vključno s telefonskimi številkami za pomoč, ter pritožbenih postopkih oziroma mehanizmih, ki so mu na voljo v primeru zlorab, kršitev dolžnosti zakonitega zastopnika ali njegovih pravic; gradivo vsebuje ustrezne smernice o obliki in načinu podajanja posameznih informacij mladoletniku v njemu razumljivem jeziku,

– pripravo praktičnega priročnika za pomoč pri izvajanju nalog zakonitih zastopnikov, vključno s podrobnim opisom njihovih nalog, informacijami o dostopu do ključnih storitev in služb ter obveznostmi ob izginotju otroka.

(3) Gradivo in priročnik iz prejšnjega odstavka se posodabljata glede na spremenjene okoliščine.

**10. člen**

**(način povrnitve stroškov usposabljanja)**

Center redno obvešča urad o zakonitih zastopnikih, ki so neupravičeno zavrnili zastopanje. Če zakoniti zastopnik dvakrat neupravičeno zavrne zastopanje, mu urad izda odločbo o povrnitvi stroškov njegovega usposabljanja. V odločbi določi višino povrnitve stroškov njegovega usposabljanja in rok, v katerem mora povrniti stroške.

KONČNI DOLOČBI

**11. člen**

**(prenehanje veljavnosti)**

Z dnem uveljavitve te uredbe preneha veljati Uredba o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva zunaj azilnega doma ali njegove izpostave (Uradni list RS, št. 35/17).

**12. člen**

**(začetek veljavnosti)**

Ta uredba začne veljati 9. novembra 2021.

Št. 007-403/2021/

Ljubljana,

EVA 2021-1711-0050

**Vlada Republike Slovenije**

**Janez Janša**

predsednik

Priloga 1: **Potrdilo o usposobljenosti zakonitega zastopnika**

(logotip izdajatelja)

Na podlagi prvega odstavka 6. člena Uredbe o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva (Uradni list RS, št. xx/21) izdaja Fakulteta za socialno delo Univerze v Ljubljani

**P O T R D I L O**

o usposobljenosti za zakonitega zastopnika, ki ga prejme

ime in priimek

rojen/-a \_\_\_\_\_\_\_\_\_\_\_\_\_\_\_\_\_\_\_\_\_ v kraju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

številka potrdila

kraj in datum izdaje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 žig in podpis

Priloga 2: **Potrdilo o opravljenem obdobnem usposabljanju zakonitega zastopnika**

(logotip izdajatelja)

Na podlagi drugega odstavka 6. člena Uredbe o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva (Uradni list RS, št. xx/21) izdaja Fakulteta za socialno delo Univerze v Ljubljani

**P O T R D I L O**

o opravljenem obdobnem usposabljanju za zakonitega zastopnika, ki ga prejme

ime in priimek

rojen/-a \_\_\_\_\_\_\_\_\_\_\_\_\_\_\_\_\_\_\_\_\_ v kraju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

številka potrdila

kraj in datum izdaje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 žig in podpis

**OBRAZLOŽITEV**

I. UVOD

1. **Pravna podlaga**

Nova uredba se izda na podlagi četrtega odstavka 16. člena in četrtega odstavka 18. člena Zakona o mednarodni zaščiti (Uradni list RS, št. 16/17 – uradno prečiščeno besedilo in 54/21; v nadaljnjem besedilu: zakon). Četrti odstavek 16. člena zakona določa, da Vlada Republike Slovenije predpiše podrobnejši način izvajanja pooblastila zakonitega zastopnika, način medsebojnega sodelovanja zakonitega zastopnika, urada, ministrstva, krajevno pristojnega centra za socialno delo in ustanove, v kateri je mladoletnik brez spremstva nastanjen, pri izvajanju skrbi za osebnost, pravice in koristi mladoletnika brez spremstva ter način oblikovanja in vodenja seznama iz četrtega odstavka 18. člena tega zakona. V predpisu se določi tudi podrobnejši način zagotavljanja ustrezne nastanitve, oskrbe in obravnave mladoletnika brez spremstva. Četrti odstavek 18. člena zakona določa, da podrobnejšo vsebino, način izvedbe, obrazce potrdil, trajanje usposabljanja in način povrnitve stroškov usposabljanja predpiše Vlada Republike Slovenije v predpisu iz četrtega odstavka 16. člena tega zakona.

1. **Rok za izdajo uredbe, določen z zakonom**

V 65. členu Zakona o spremembah in dopolnitvah Zakona o mednarodni zaščiti (Uradni list RS, št. 54/21; v nadaljnjem besedilu: novela zakona) je določeno, da je rok za uskladitev predpisov, izdanih na podlagi zakona, z določbami spremenjenega in dopolnjenega zakona v šestih mesecih od uveljavitve novele zakona. Slednja je začela veljati 9. maja 2021, zato je rok za izdajo uredbe do 9. novembra 2021.

1. **Splošna obrazložitev predloga uredbe**

Veljavna uredba (Uredba o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva zunaj azilnega doma ali njegove izpostave /Uradni list RS, št. 35/17/) se sicer po vsebini pretežno ne spreminja, vendar se vseeno predlaga sprejem nove uredbe in ne noveliranje veljavne uredbe, saj se delno spreminja osnovna zakonska podlaga za izdajo uredbe (prej tretji odstavek 18. člena, zdaj četrti odstavek 18. člena). Prav tako se spreminja (skrajšuje) naslov predpisa.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

Večje posledice niso predvidene.

II. VSEBINSKA OBRAZLOŽITEV PREDLAGANIH REŠITEV

Predlog uredbe je usklajen z novelo zakona. Skladno z načinom urejanja nastanitve mladoletnikov brez spremstva v 16. členu zakona se redakcijsko prilagodita naslov predloga uredbe ter vsebina določb glede nastanitve, oskrbe in obravnave mladoletnikov brez spremstva (črta se besedilo »zunaj azilnega doma ali njegove izpostave«, prilagodi 4. člen predloga uredbe). V četrtem odstavku 2. člena predloga uredbe se ustrezno popravi, da center za socialno delo o potrebi po imenovanju skrbnika obvesti tisti organ, ki vodi postopek, kjer je ta skrbnik potreben. V tretjem odstavku 3. člena predloga uredbe se zaradi jasnosti doda, kdo v primeru izginotja mladoletnika brez spremstva obvesti policijo. Skladno s spremembami v 18. členu zakona se popravi vsebina glede usposabljanj – dodatno usposabljanje se spremeni v obdobno usposabljanje (6. in 7. člen predloga uredbe ter Priloga 2). V tretjem odstavku 6. člena predloga uredbe se doda določba, da se potrdilo o opravljenem usposabljanju po novem izda ne le v fizični, ampak tudi v elektronski obliki. V tretjem odstavku 7. člena predloga uredbe se med usposabljanje s področja socialnega dela dodajo komunikacijske veščine. V 8. členu predloga uredbe se brišejo razlogi za brisanje zakonitih zastopnikov mladoletnikov brez spremstva s seznama zakonitih zastopnikov, saj je to po novem urejeno v zakonu. Zaradi jasnosti se v prvi odstavek 8. člena predloga uredbe doda besedilo, da se tudi vsaka sprememba seznama sporoči centru za socialno delo, prav tako se določijo podatki, ki se vodijo na seznamu. V 10. členu pa se poudari, da gre za stroške individualnega usposabljanja zakonitega zastopnika.